AfriForum stig teenrassisme-eenheidDr. Frans Cronje van die Insituut van Rasseverhouding het gesê die gemiddelde Suid-Afrikaners het nog ‘n goeie verhouding met mekaar en minder meningsverskille as wat gereken word. Cronje sal een van die raadgewers vir die eenheid wees. Foto: Esté Meyer Jansen/Maroela Media. Die burgerregte-organisasie AfriForum het Maandag in een van sy mees omvangryke stappe nog om dubbele standaarde rakende die hantering van rassisme in die land hok te slaan ŉ nuwe eenheid bekendgestel wat rassisme en haatspraak sal vasvat. Ernst Roets, adjunk- uitvoerende hoof van AfriForum, wat die teenrassisme-eenheid gaan lei, het tydens die bekendstelling van die eenheid Maandag in Centurion beklemtoon dat AfriForum alle vorme van rassisme en haatspraak sal beveg, maar dat die eenheid ook standpunt gaan inneem teen dubbele standaarde met betrekking tot rassisme en haatspraak. “Ons navorsing dui voortdurend daarop dat wit rassisme deurlopend aggressief veroordeel word, terwyl swart rassisme dikwels geïgnoreer, of in sekere gevalle selfs verdedig word. Om een vorm van rassisme te beveg en terselfdertyd ŉ ander vorm van rassisme te aanvaar, verdedig of selfs te bevorder, is op sigself ook ŉ vorm van rassisme.” Verskeie rolspelers, wat hulle as raadgewers tot hierdie eenheid verbind het, het as sprekers by die bekendstelling opgetree en verskillende aspekte van wat die eenheid beoog, uitgelig. ŉ Verslag getiteld, “Confronting racism consistently”, is ook by die geleentheid bekendgestel. Die temas wat die onderskeie raadgewers by die bekendstelling behandel het, sluit in: Roets het ook tydens die konferensie ŉ breë aksieplan vir hierdie eenheid uiteengesit. Dit sluit die volgende in: Die eenheid sal deur AfriForum bedryf word en verskeie rolspelers sal deurlopend by die aktiwiteite van hierdie eenheid betrek word.